|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫНЫҢ  БАШКАРМА КОМИТЕТЫ  Төзүчеләр пр., 12-нче йорт, Түбән Кама шәһәре, 423570 |
|  | |  | |

РАСПОРЯЖЕНИЕ БОЕРЫК

№ 338 13-нче апрель 2020 ел

Түбән Кама муниципаль районының икътисадый үсеш һәм фаразлау бүлеге башлыгы вазыйфасын биләүгә конкурс турында

«Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль закон, «Татарстан Республикасының муниципаль хезмәт турында кодексы» 2013 елның 25 июнендәге 50-ТРЗ номерлы Татарстан Республикасы Законы, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегендә муниципаль хезмәтнең вакантлы вазыйфасын биләүгә конкурс турындагы Нигезләмәне раслау турында» 2006 елның 13 октябрендәге 50 номерлы карары нигезендә, Түбән Кама муниципаль районы Советының «Татарстан Республикасы Түбән Кама муниципаль районында муниципаль хезмәт турындагы Нигезләмәне раслау турында» 2013 елның 25 апрелендәге 16 номерлы карарына таянып:

1. Түбән Кама муниципаль районы Башкарма комитетының икътисадый үсеш һәм фаразлау бүлеге башлыгы муниципаль хезмәт вазыйфасын биләүгә конкурс үткәрергә (алага таба – вазыйфа).

Вазыйфа биләүгә конкурс уздыру датасын 2020 елның 6 маена билгеләргә, конкурсны үткәрү вакыты 18:00 сәгать. Конкурсны үткәрү урыны итеп, Түбән Кама шәһәре, Төзүчеләр проспекты, 12 йорт, 108 кабинет адресы буенча урнашкан Советлар йорты бинасын билгеләргә.

2. Расларга:

2.1. Вазыйфа биләүгә конкурс үткәрү комиссиясе составы (1-нче кушымта).

2.2. Нигезендә вазыйфа биләүгә конкурс үткәрү шартлары (2-нче кушымта).

3. Әлеге боерыкны «Нижнекамская правда» һәм «Туган Як» газеталарында бастырырга, шулай ук Түбән Кама муниципаль районының рәсми сайтында урнаштырырга.

4. Әлеге боерыкның үтәлешен тикшереп торуны үз өстемдә калдырам.

Җитәкче вазыйфаларын башкаручы,

Җитәкченең беренче урынбасары Р.И. Беляев

Түбән Кама муниципаль районы

Башкарма комитеты җитәкчесенең

2020 елның 13 апрелендәге

338 номерлы боерыгына

1-нче кушымта

Түбән Кама муниципаль районы Башкарма комитетының икътисадый үсеш һәм фаразлау бүлеге башлыгы муниципаль хезмәтнең вакантлы вазыйфасын биләүгә конкурс үткәрү буенча

КОМИССИЯ СОСТАВЫ

|  |  |  |
| --- | --- | --- |
| Сәйфетдинов  Айдар Габдуллаҗан улы | - | Түбән Кама муниципаль районы Башкарма комитеты җитәкчесе, комиссия рәисе; |
| Сафин  Артур Рафис улы | - | Түбән Кама муниципаль районы Советы аппарат җитәкчесе, комиссия рәисе урынбасары (килешү буенча); |
| Шамбазова  Гөлгенә Камил кызы | - | Түбән Кама муниципаль район Советы оештыру-кадрлар бүлеге җитәкчесе урынбасары, комиссия секретаре (килешү буенча). |
| Комиссия әгъзалары: | | |
| Беляев  Радмир Илдар улы | - | Түбән Кама муниципаль районы Башкарма комитеты җитәкчесенең беренче урынбасары; |
| Моржин  Николай Сергеевич | - | Түбән Кама муниципаль районы Иҗтимагый советы әгъзасы (килешү буенча); |
| Китанов  Григорий Леонидович | - | Ветераннарның җирле иҗтимагый оешмасы рәисе (Түбән Кама районы сугыш, хезмәт, кораллы көчләр һәм хокук саклау органнары пенсионерлары); |
| Умников  Александр Витальевич | - | Түбән Кама муниципаль район Советы хокук бүлеге җитәкчесе, комиссия әгъзасы (килешү буенча). |

Түбән Кама муниципаль районы

Башкарма комитеты җитәкчесенең

2020 елның 13 апрелендәге

338 номерлы боерыгына

2-нче кушымта

Түбән Кама муниципаль районы Башкарма комитетының икътисадый үсеш һәм фаразлау бүлеге башлыгы - муниципаль хезмәтнең вакантлы вазыйфасын биләүгә конкурс үткәрү

ШАРТЛАРЫ

1. Конкурс үткәрү датасы: 2019 елның 6 мае.

2. Конкурс үткәрү вакыты: 18 сәгать 00 минут.

3. Конкурс үткәрү урыны: Түбән Кама шәһәре, Төзүчеләр проспекты, 12 йорт, 108 кабинет, тел.: 42-39-03.

4. Гаризалар һәм конкурс документлары бирү урыны: Түбән Кама шәһәре, Төзүчеләр проспекты, 12 йорт, 108 кабинет адресы буенча урнашкан Советлар йорты бинасы, ял һәм бәйрәм көннәреннән тыш, көн саен 8 сәгатьтән 17 сәгатькә кадәр (төшке аш 12.00-13.00). Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

5. Конкурста катнашу өчен гариза һәм конкурс документлары 2020 елның 16 апреленнәннән 2020 елның 6 маен да кертеп кабул ителә.

6. Түбән Кама муниципаль районы Башкарма комитетының икътисадый үсеш һәм фаразлау бүлеге башлыгы вазыйфасын биләүгә дәгъвачыларга квалификацион таләпләр:

- югары белем булу;

- муниципаль стажы кимендә бер ел яки белгечлек, әзерлек юнәлеше буенча ике елдан ким булмаган эш стажы;

7. Конкурста катнашырга теләгән затлар конкурс комиссиясенә гариза бирәләр, аңа түбәндәге документлар теркәлергә тиеш:

- Россия Федерациясе Хөкүмәте тарафыннан расланган форма буенча тутырылган һәм имзаланган анкета фотография белән;

- паспорт яки аны алмаштыручы документ күчермәсе;

- кирәкле һөнәри белем алганны, эш стажын һәм квалификацияне раслый торган документлар;

- хезмәт кенәгәсенең күчермәсе һәм (яки) хезмәт эшчәнлеге турында белешмәләр (Россия Федерациясе Хезмәт кодексының 66.1 статьясы);

- нотариаль яки эш (хезмәт) урыны буенча кадрлар хезмәте тарафыннан расланган гражданның хезмәт эшчәнлеген раслаучы хезмәт кенәгәсе һәм башка документлар күчермәсе;

- һөнәри белем турындагы документлар күчермәләре, шулай ук граждан теләге буенча өстәмә һөнәри белем бирү турында, гыйльми дәрәҗә бирү турында, гыйльми исем бирү турында нотариаль яки эш (хезмәт) урыны буенча кадрлар хезмәтләре тарафыннан расланган күчермәләр;

- конкурсны үткәрү елына кадәрге ел өчен керемнәр, милек һәм мөлкәти характердагы йөкләмәләр турында белешмәләр;

- муниципаль хезмәткә керергә яки аны үтүгә комачаулаучы авыруның булмавы турында документ;

- ИНН күчермәсе;

- иминият пенсия таныклыгы күчермәсе.

8. Гариза тапшырган затка, аларның исемлеген һәм аны алу датасын күрсәтеп, документлар кабул итү турында расписка бирелә.

9. Аның вакантлы вазыйфаның квалификация таләпләренә туры килмәве белән бәйле рәвештә, шулай ук муниципаль хезмәткә керү һәм аны узу өчен муниципаль хезмәт турындагы законнар белән билгеләнгән чикләүләргә бәйле рәвештә, граждан конкурста катнашуга кертелми.

Вазыйфа биләүгә конкурста катнашуга кертүдән баш тарткан очракта, граждан әлеге карарга законда билгеләнгән тәртиптә шикаять бирергә хокуклы.

Вазыйфа биләүгә конкурста катнашучы теләсә кайсы вакытта үз гаризасын кире алырга хокуклы.

10. Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

11. Документларны вакытында тапшырмау, аларны тулы күләмдә яки рәсмиләштерү кагыйдәләрен бозып тапшыру гражданнан аларны кабул итүдән баш тарту өчен нигез булып тора.